stanford-oval/wikipedia huggingface dataset:
อำเภอกันตัง
สถานที่น่าสนใจ

อำเภอกันตังเป็นอีกหนึ่งอำเภอที่มีประวัติศาสตร์ที่ยาวนาน จึงมีสถานที่ท่องเที่ยวที่เกี่ยวข้องกับประวัติศาสตร์ที่น่าสนใจดังนี้
สวนสาธารณะควนตำหนักจันทน์ เป็นสถานที่พักผ่อนหย่อนใจและท่องเที่ยวเชิงอนุรักษ์ ซึ่งมีคุณค่าทางประวัติศาสตร์ ตั้งอยู่บริเวณถนนป่าไม้ อันเป็นส่วนหนึ่งของป่าสงวนแห่งชาติควนกันตัง สถานที่นี้ถือกำเนิดชื่อมาจากการเป็นตำหนักเล็ก ๆ ที่สร้างขึ้นบนเนินเขาเตี้ย ๆ (ควน) ในการรับเสร็จรัชการที่ 6 ครั้งเสร็จประพาสเมืองกันตังเมื่อ ปี 2452 เมื่อครั้งยังทรงพระอริยยศเป็นสมเด็จพระบรมโอราธิราชฯ สยามมกุฎราชกุมาร ต่อมาภายหลังใช้เป็นเรือนรับรองสโมสรข้าราชการ สนามเพลาะสมัยสงครามโลกครั้งที่2
ในสมันสงครามโลกครั้งที่ 2 ควนตำหนักจันทน์ได้ใช้เป็นที่ตั้งทัพของกองกำลังทหารญี่ปุ่น หลังจากสิ้นสุดสงครามอาคารต่าง ๆ ได้ถูกรื้อถอนจนไม่เหลือร่องรอย ต่อมาได้ใช้พื้นที่นี้ส่วนหนึ่งสร้างโรงเรียนกันตังพิทยากร ส่วนเนินเขาถูกปรับปรุงเป็นสวนสาธารณะเพื่อการพักผ่อนหย่อนใจ และเป็นที่ออกกำลังกายของชาวเมืองกันตัง มีไม้ดอกไม้พันธ์หลายชนิด บนยอดสามารถมองเห็นทิวทัศน์ตัวเมืองกันตังและแม่น้ำกันตังได้อย่างชัดเจน
สถานีรถไฟกันตัง ตามบันทึกการรถไฟ สถานีรถไฟกันตัง ตั้งอยู่ใกล้กับตึกแถวเก่าแบบจีน-โปรตุเกสในเขตเทศบาลเมืองกันตัง ซึ่งเดิมกันตังเคยเป็นเมืองสำคัญที่พระยารัษฏานุประดิษฐ์ต้องการให้เป็นเมืองท่าค้าขาย มีการสร้างทางรถไฟเพื่อรับส่งสินค้าถึงท่าเรือกันตัง เพื่อรับส่งสินค้าจากสิงคโปร์และมลายู จึงได้สร้างและเปิดใช้งานอย่างเป็นทางการจากสถานีรถไฟทุ่งสง เมื่อวันที่ 1 เมษายน พ.ศ. 2456 โดยตัวอาคารเป็นอาคารไม้ชั้นเดียวทรงปั้นหยา มาด้วยสีเหลืองมัสตาร์ด ด้านหน้ามีมุขยื่น ตกแต่งมุมเสาด้วยลวดลายไม้ฉลุ ประตูเป็นประตูไม้บานเฟี้ยมแบบเก่า
ยางพาราต้นแรกของประเทศไทย
นอกจากนี้แล้วยังมีสถานที่ท่องเที่ยวทางธรรมชาติที่สวยงาม เช่น
อุทยานแห่งชาติหาดเจ้าไหม
วนอุทยานบ่อน้ำร้อนควนแดง
หาดยาว
หาดหยงหลิง
หาดปากเมง
เกาะมุก
ถ้ำมรกต
เกาะกระดาน
เกาะเชือก
เกาะลิบง
วัดตรังคภูมิพุทธาวาส
ศาลหลักเมืองตรัง
สถานศึกษาในอำเภอกันตัง

วิทยาลัยการอาชีพกันตัง  (ปวช 1-3, ปวส 1-2)
วิทยาลัยสาธารณสุขสิรินธร  (ปวช 1-3, ปวส 1-2)
โรงเรียนกันตังพิทยากร (ม.1-ม.6)
โรงเรียนกันตังรัษฎาศึกษา  (ม.1-ม.6)
โรงเรียนจุ๋งฮัวโซะเซียว  (อ.1-ม.6)
โรงเรียนสายธารวิทยา  (อ.1-ม.6)
โรงเรียนเทศบาลบ้านคลองภาษี (ท.๒) (อ.1-ม.3)
โรงเรียนประชาวิทยา (อ.1-ม.3)
โรงเรียนบ้านโคกยาง ( อ.1-ม.3)
โรงเรียนบ้านบางเป้า  (อ.1-ม.3)
โรงเรียนบ้านหนองเสม็ด  (อ.1-ม.3)
โรงเรียนบ้านนาเกลือ (อ.1-ม.3)
โรงเรียนบ้านบางหมาก (อ.1-ม.3)
โรงเรียนบ้านบาตูปูเต๊ะ (อ.1-ม.3)
โรงเรียนบ้านเกาะเคี่ยม  (อ.1-ม.3)
โรงเรียนบ้านเกาะมุกต์ (อ.1-ม.3)
โรงเรียนเทศบาลวัดตรังคภูมิพุทธาวาส (ท.๑) (อ.1-ป.6)
โรงเรียนวิเศษกาญจน์ (อ.1-ป.6)
โรงเรียนอนุบาลกันตังศึกษา (อ.1-ป.6)
โรงเรียนบ้านตะเคียนหลบฟ้า (อ.1-ป.6)
โรงเรียนวัดสีหราษฎร์ศรัทธา (อ.1-ป.6)
โรงเรียนบ้านไร่ใหญ่ (อ.1-ป.6)
โรงเรียนบ้านป่าเตียว(อ.1-ป.6)
โรงเรียนบ้านปาเต (อ.1-ป.6)
โรงเรียนบ้านแหลม (อ.1-ป.6)
โรงเรียนบ้านจุปะ (อ.1-ป.6)
โรงเรียนบ้านแตะหรำ (อ.1-ป.6)
โรงเรียนบ้านน้ำฉา (อ.1-ป.6)
โรงเรียนบ้านทุ่งอิฐ (อ.1-ป.6)
โรงเรียนบ้านบางหมากน้อย (อ.1-ป.6)
โรงเรียนบ้านบางเตา (อ.1-ป.6)
โรงเรียนบ้านนาเหนือ (อ.1-ป.6)
โรงเรียนบ้านย่านซื่อ (อ.1-ป.6)
โรงเรียนบ้านท่าส้ม (อ.1-ป.6)
โรงเรียนบ้านท่าปาบ (อ.1-ป.6)
โรงเรียนบ้านบางสัก (อ.1-ป.6)
โรงเรียนบ้านควนตุ้งกู (อ.1-ป.6)
โรงเรียนบ้านท่าโต๊ะเมฆ (อ.1-ป.6)
โรงเรียนบ้านมดตะนอย (อ.1-ป.6)
โรงเรียนบ้านหาดยาว (อ.1-ป.6)
โรงเรียนวัดวารีวง (อ.1-ป.6)
โรงเรียนบ้านกันตังใต้ (อ.1-ป.6)
โรงเรียนบ้านคลองชีล้อม (อ.1-ป.6)
โรงเรียนบ้านควนธานี (อ.1-ป.6)
โรงเรียนบ้านน้ำราบ (อ.1-ป.6)
โรงเรียนบ้านพระม่วง (อ.1-ป.6)
โรงเรียนบ้านบาตูปูเต๊ะ สาขาบ้านหลังเขา (อ.1-ป.6)
โรงเรียนบ้านคลองลุ (อ.1-ป.6)
งานเทศกาลประจำปี

งานประเพณีลอยกระทง กันตังจะจัดอย่างยิ่งใหญ่10วัน10คืน เนื่องจากกันตังเป็นอำเภอปากแม่น้ำตรังจึงเหมาะแก่การลอยกระทง
งานประเพณีชักพระ มีการประกวดเรือพระวัดในอำเภอจะตกแต่งเรือพระและลากมาจากวัดของตนมาประชันกันในงาน
งานประเพณีสารทเดือนสิบ ชาวบ้านเรียก"ชิงเปรต"มีการจัดสำรับขนมเดือนสิบหรือที่เรียกว่า"หมรับ-"มาถวายแด่วัดที่อยู่ใกล้บ้าน
งานของดีเมืองกันตัง ในงานจะมีของดีแต่ละชุมชนมาออกร้านกันมากมาย
การเดินทาง

การเดินทางจากอำเภอกันตังไปอำเภอใกล้เคียงในจังหวัดตรังวัดเป็นระยะทางโดยประมาณดังนี้
อำเภอหาดสำราญ 64.98 กิโลเมตร
อำเภอนาโยง 39.35 กิโลเมตร
อำเภอปะเหลียน 65.01 กิโลเมตร
อำเภอย่านตาขาว 43.73 กิโลเมตร
อำเภอรัษฎา 64.85 กิโลเมตร
อำเภอวังวิเศษ 70.12 กิโลเมตร
อำเภอสิเกา 52.55 กิโลเมตร
อำเภอห้วยยอด 53.58 กิโลเมตร
อำเภอเมืองตรัง 26.60 กิโลเมตร
เอริก คาห์ล

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอริก อังเดร คาห์ล
วันเกิด:   (2001-09-27) 27 กันยายน ค.ศ. 2001 (23 ปี)
สถานที่เกิด:  ซอลนา สต็อกโฮล์ม สวีเดน
ส่วนสูง:  1.80 เมตร (5 ฟุต 11 นิ้ว)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  AGF
หมายเลข:  19
สโมสรเยาวชน
2005–2019:  AIK
สโมสรอาชีพ*
| ปี |  ทีม |  ลงเล่น |  (ประตู) |
| 2019–2021 |  AIK |  29 |  (0) |
| 2021– |  AGF |  102 |  (3) |
ทีมชาติ‡
| 2020–2022 |  สวีเดน U21 |  13 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 December 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14:34, 11 June 2022 (UTC)
เอริก อังเดร คาห์ล (เกิดเมื่อวันที่ 27 กันยายน พ.ศ. 2544) เป็นนักฟุตบอลอาชีพชาวสวีเดนซึ่งเล่นในตำแหน่งแบ็กซ้ายให้กับสโมสร AGF ในซูเปอร์ลีกาเดนมาร์ก
คาห์ลเป็นตัวแทนของ AIK มาตั้งแต่อายุ 4 ขวบ ซึ่งเป็นปีที่เขาได้เข้าร่วมอะคาเดมีของสโมสร จากนั้นเขาก็ก้าวจากทีมเยาวชนและจูเนียร์มาสู่ทีมชุดใหญ่ คาห์ลเซ็นสัญญาอาชีพฉบับแรกกับสโมสรตอนเดือนตุลาคม 2019 ตั้งแต่นั้นมา เขาได้ลงเล่นไปแล้วมากกว่า 30 เกม และเป็นหนึ่งในผู้เล่นคนสำคัญของทีม
ตั้งแต่เดือนสิงหาคม พ.ศ. 2563 คาลห์ก็ติดทีมชาติสวีเดนชุดอายุต่ำกว่า 21 ปี ก่อนหน้านี้ เขาไม่เคยลงเล่นให้กับทีมเยาวชนสวีเดนทีมใดเลย นอกจากการฝึกซ้อมกับทีม U18 แต่เขาก็ไม่ได้ลงเล่นเลย
สโมสร > ชีวิตช่วงต้น

คาห์ลเกิดและเติบโตในเทศบาลซอลนาในใจกลางมณฑลสตอกโฮล์ม โดยมีแม่เป็นชาวไทยและพ่อเป็นชาวสวีเดน  เขาเริ่มเล่นให้กับทีมเยาวชนของสโมสรที่ใหญ่ที่สุดในเมืองหลวงของสวีเดน ซึ่งเป็นทีมที่เขาเชียร์อย่าง AIK ตั้งแต่อายุ 4 ขวบ
ชีวิตส่วนตัว

คาห์ลเกิดและเติบโตในเทศบาลโซลนาในใจกลางมณฑลสตอกโฮล์ม โดยมีแม่เป็นชาวไทยและพ่อเป็นชาวสวีเดน  คาห์ลมีพี่ชายชื่อออสการ์ คาห์ล ซึ่งอายุมากกว่าเขาสามปีและยังเป็นนักฟุตบอลอาชีพในไทยลีก 1 อีกด้วย
การสังหารหมู่บนแม่น้ำโขง

| การสังหารหมู่แม่น้ำโขง |
| --- | --- |
สามเหลี่ยมทองคำ
ที่ตั้งของจังหวัดเชียงรายในประเทศไทย
สถานที่: อำเภอเชียงแสน จังหวัดเชียงราย ประเทศไทย
วันที่: 5 ตุลาคม 2011; 13 ปีก่อน (2011-10-05)
ประเภท: การปล้นเรือ, การฆาตกรรมหมู่
ตาย: 13 คน, ชาวจีนทั้งหมด
การสังหารหมู่บนแม่น้ำโขง (อังกฤษ: Mekong River massacre) เกิดขึ้นเมื่อตอนเช้าของวันที่ 5 ตุลาคม 2011 เมื่อเรือขนส่งสินค้าสัญชาติจีนสองลำถูกโจมตีขณะล่องอยู่บนแม่น้ำโขงช่วงสามเหลี่ยมทองคำ พรมแดนระหว่างประเทศพม่ากับประเทศไทย เจ้าหน้าที่บนเรือชาวจีนทั้ง 13 คนบนเรือทั้งสองลำถูกฆาตกรรมและทิ้งศพลงแม่น้ำ  เหตุการณ์นี้เป็นการโจมตีชาวจีนนอกเขตแดนของจีนที่มีผู้เสียชีวิตสูงสุดในประวัติศาสตร์ยุคใหม่ รัฐบาลจีนตอบโต้โดยการสั่งหยุดการขนส่งทางเรือบนแม่น้ำโขงชั่วคราว และสร้างข้อตกลงร่วมระหว่างไทย พม่า และลาวเพื่อมีสิทธิ์ในการตรวจตราแม่น้ำร่วมกัน เหตุการณ์นี้ยังเป็นแรงกระตุ้นให้เกิดสนธิสัญญาเนปยีดอ (Naypyidaw Declaration) และความร่วมมือในภูมิภาคเพื่อยับยั้งการค้ายาในพื้นที่
ในวันที่ 28 ตุลาคม 2011 เจ้าหน้าที่ชาวไทยจับกุมทหารกองกำลังผาเมืองจำนวนเก้าคนซึ่งต้องสงสัยมีส่วนรู้เห็นกับเหตุการณ์ แต่ต่อมาทั้งหมดได้ "สูญหายเข้าไปในกองทัพ เพื่อหลบหลีกจากกระบวนการยุติธรรม" ในที่สุด พ่อค้ายา หน่อคำ และสมุนอีกสามคน ถูกตัดสินประหารชีวิตโดยรัฐบาลจีนด้วยความผิดเกี่ยวข้องกับเหตุฆาตกรรมหมู่ในครั้งนี้
ปูมหลัง

ข้อมูลเพิ่มเติม: สามเหลี่ยมทองคำ
แม่น้ำโขงเป็นแม่น้ำสายหลักในเอเชียตะวันออกเฉียงใต้ที่ไหลจากประเทศจีน ผ่านพม่า ไทย ลาว กัมพูชา และเวียดนาม ก่อนจะไหลลงทะเลจีนใต้ และเป็นแม่น้ำสายหลักในการค้าขายระหว่างมณฑลยูนนานของประเทศจีนกับประเทศในเอเชียตะวันออกเฉียงใต้  แม่น้ำช่วงหนึ่งของแม่โขงไหลผ่านสามเหลี่ยมทองคำซึ่งเป็นพรมแดนระหว่างไทย พม่า และลาว ภูมิภาคนี้เป็นที่รู้จักในฐานะพื้นที่ที่กฎหมายเข้าไม่ถึง (lawlessness) และขึ้นชื่อเรื่องการขนส่งยาเสพติด  เจ้าของเรือหนึ่งในสองลำที่ถูกปล้นระบุว่าเรือของจีนแทบทุกลำในพื้นที่ล้วนเคยถูกปล้นโดยแก๊งแม่น้ำมาแล้ว
เหตุการณ์

เจ้าหน้าที่บนเรืออีกลำที่เห็นเหตุการณ์อ้างว่ามีกลุ่มชายพร้อมอาวุธปืนจำนวนแปดคนบุกเข้าเรือ "หัวผิง" และ "ยฺวี่ซิ่ง 8" ในช่วงเช้าของวันที่ 5 ตุลาคม 2011 โดยดหตุการณ์เกิดขึ้นในน่านน้ำของพม่า ต่อมาในวันนั้น เจ้าหน้าที่ตำรวจน้ำของไทยจากจังหวัดเชียงรายได้กู้เรือหลังการโจมตีด้วยปืนบนเรือ และพบแอมเฟตามีน 900,000 เม็ด มูลค่ามากกว่า 3 ล้านดอลลาร์สหรัฐ ส่วนศพของเหยื่อชาวจีนถูกเก็บกู้ขึ้นมาจากแม่น้ำในภายหลัง ทั้งหมดล้วนถูกยิงหรือแทง บางส่วนถูกมัดและปิดตา
การสืบสวน

ผู้บัญชาการตำรวจภูธรเชียงรายระบุว่าแก๊งก์ค้ายาเรียกร้องเงินคุ้มกันจากเรือบนแม่น้ำโขง และบางทีก็ปล้นเรือเพื่อบังคับให้ขนส่งของผิดกฎหมายและยาเสพติด เจ้าหน้าที่ตำรวจสงสัยแต่แรกว่าเหตุการณ์นี้มีหน่อคำ ชายชาวฉาน สัญชาติพม่า วัยสี่สิบปี พ่อค้ายาและโจรสลัดแห่งสามเหลี่ยมทองคำ เป็นผู้บงการ รวมถึงเชื่อกันว่าหน่อคำเคยเป็นลูกมือของอดีตพ่อค้ายา ขุนส่า และหัวหน้าแก๊งที่มีสมาชิกกว่า 100 คน ผู้ก่อการค้ายา ขนส่งยา ลักพาตัว ฆาตกรรม และปล้นเรือสินค้าบนแม่น้ำโขงเป็นเวลาหลายปี อย่างไรก็ตาม การสืบสวนสอบสวนเพิ่มเติมพบส่วนพัวพัน กับทหารไทยจากกองกำลังผาเมืองซึ่งเป็นกองกำลังกำจัดยาเสพติดของกองทัพไทย
หลังการไล่ล่าหน่อคำโดยเจ้าหน้าที่ทางการทั้งจีนและไทย ในปลายเดือนเมษายน 2012 เจ้าหน้าที่ความปลอดภัยของประเทศลาวสามารถจับกุมหน่อคำได้ในแขวงบ่อแก้ว และส่งตัวไปยังประเทศจีนในเดือนพฤษภาคม หน่อคำรับผิดต่อทางการจีนว่าเป็นผู้ก่อเหตุฆาตกรรม ส่วนรัฐบาลพม่ามีแผนที่จะส่งตัวผู้สมรู้ร่วมคิดไปยังจีนเพิ่มเติม
กระบวนการยุติธรรม

ในวันที่ 6 พฤศจิกายน 2012 ศาลแขวงคุนหมิง (China's Intermediate People's Court of Kunming) ในมณฑลยูนนานตัดสินประหารชีวิตหน่อคำและพวกอีกสามคน ในจำนวนนี้ หนึ่งคนมาจากประเทศไทย, หนึ่งคนจากประเทศลาว และอีกคนรัฐบาลจีนระบุว่า "ไม่มีสัญชาติ" นอกจากนี้ยังมี Zha Bo และ Zha Tuobo ซึ่งถูกตัดสินประหารชีวิตโดยลดหย่อนโทษและจำคุกแปดปีตามลำดับ จำเลยทั้งหกถูกปรับจำนวน 6,000,000 หยวน ($960,000) ขณะตัดสินมีผู้สังเกตการณ์ราว 300 คน ซึ่งมีทั้งญาติผู้เสียชีวิต สื่อมวลชน และผู้แทนทูตจากไทยและลาว ทั้งสี่คนถูกประหารชีวิตด้วยการฉีดสารพิษเมื่อ 1 มีนาคม 2013 ส่วนทหารกองกำลังผาเมืองของไทยทั้งเก้าคนที่มีส่วนรู้เห็นกับเหตุการณ์ ซึ่งในขณะนั้น พล.อ.ประยุทธ์เป็นผู้บัญชาการทหารบก (ผบ.ทบ.) และมี พล.ท.วรรณทิพย์ ว่องไว เป็นแม่ทัพภาคที่ 3  ก็ยังคงอยู่ในกองทัพเป็นปรกติ และคดียังถูกดองไว้ในชั้นอัยการ ยังไม่ได้รับการลงโทษใดๆเลย
ในวัฒนธรรมสมัยนิยม

ภาพยนตร์เรื่อง เชือด เดือด ระอุ (กำกับโดย ดันเต หลั่ม) ได้เค้าโครงมาจากเหตุการณ์นี้ ออกฉายเมื่อปี 2016  รายได้ 1.18 พันล้านหยวน และเป็นหนึ่งในภาพยนตร์รายได้สูงสุดของจีน
การวิจัย

โอลิน เลวี วอร์เนอร์ (Olin Levi Warner) การวิจัยชูคบเพลิงแห่งความรู้ (พ.ศ. 2439) ห้องสมุดรัฐสภาสหรัฐฯ อาคารโทมัส เจฟเฟอร์สัน, วอชิงตัน ดีซี
การวิจัย (อังกฤษ: research) หมายถึงการกระทำของมนุษย์เพื่อค้นหาความจริงในสิ่งใดสิ่งหนึ่งที่กระทำด้วยพื้นฐานของปัญญา ความมุ่งหมายหลักในการทำวิจัยได้แก่การค้นพบ (discovering), การแปลความหมาย, และ การพัฒนากรรมวิธีและระบบ สู่ความก้าวหน้าในความรู้ด้านต่าง ๆ ในเชิงวิทยาศาสตร์ที่หลากหลายในโลกและจักรวาล การวิจัยอาจต้องใช้หรือไม่ต้องใช้วิธีการทางวิทยาศาสตร์ก็ได้
การวิจัยทางวิทยาศาสตร์ อาศัยการประยุกต์ระเบียบวิธีทางวิทยาศาสตร์ที่ได้แรงผลักดันจากความอยากรู้อยากเห็น การวิจัยเป็นตัวสร้างข้อมูลข่าวสารเชิงวิทยาศาสตร์และทฤษฎีที่มนุษย์นำมาใช้ในการอธิบายธรรมชาติและคุณสมบัติของสรรพสิ่งต่าง ๆ รอบตัวเรา การวิจัยช่วยให้การประยุกต์ทฤษฎีต่าง ๆ มีความเป็นไปได้ในเชิงปฏิบัติ การวิจัยทางวิทยาศาสตร์ได้รับเงินสนับสนุนจากหน่วยงานของรัฐ องค์การการกุศล กลุ่มเอกชนซึ่งรวมถึงบริษัทต่าง ๆ งานวิจัยทางวิทยาศาสตร์จำแนกได้เป็นประเภทตามสาขาวิทยาการและวิชาเฉพาะทาง คำว่าการวิจัยยังใช้หมายถึงการเก็บรวบรวมข้อมูลข่าวสารที่เกี่ยวกับวิชาการบางสาขาอีกด้วย
การวิจัยขั้นพื้นฐาน

วัตถุประสงค์หลักของการวิจัยขั้นพื้นฐานคือการสร้างความก้าวหน้าในความรู้และความเข้าใจเชิงทฤษฎีของสิ่งที่เชื่อมโยงระหว่างตัวแปรต่าง ๆ (ดูสถิติ) ด้วยการบุกเบิกที่เกิดจากการผลักดันของความอยากรู้อยากเห็น, ความสนใจ และการรู้เองของตัวผู้วิจัยเอง เป็นการดำเนินการที่ยังไม่มีการคำนึงถึงการนำไปใช้ประโยชน์ไว้ล่วงหน้าแม้ว่าในระหว่างการวิจัยจะมีการส่อว่าอาจนำผลไปประยุกต์เชิงปฏิบัติได้ก็ตาม คำว่า “พื้นฐาน” เป็นการบ่งชี้ว่าการวิจัยขั้นพื้นฐานเป็นการวางรากฐานให้เกิดการก้าวไปข้างหน้าด้วยการสร้างทฤษฎีที่บางครั้งอาจนำไปประยุกต์ในเชิงปฏิบัติได้ เนื่องจากการที่ไม่อาจประกันได้ว่าการวิจัยจะมีประโยชน์เชิงปฏิบัติได้ในระยะสั้นได้นี้เองที่ทำให้นักวิจัยขั้นพื้นฐานหาแหล่งเงินทุนสนับสนุนได้ยากกว่าการวิจัยแบบอื่น
ตัวอย่างคำถามที่เกี่ยวกับการวิจัยขั้นพื้นฐาน:
ทฤษฎีสตริงจะตอบทฤษฎีการรวมแรงครั้งใหญ่ในสาขาวิชาฟิสิกส์ได้หรือไม่?
ในแง่มุมใดบ้างของจีโนมที่สามารถอธิบายความซับซ้อนของสิ่งมีชีวิตได้?
เป็นไปได้หรือไม่ที่จะพิสูจน์หรือหักล้างข้อความคาดการณ์ของโกลด์บาช ได้ (เช่น ทุก ๆ เลขคู่จำนวนเต็มที่มากกว่า 2 สามารถเขียนเป็นผลรวมของสองเลขจำเพาะนั้น ไม่จำเป็นที่จะต้องเป็นเลขจำเพาะที่เด่น
โดยประเพณีแล้ว การวิจัยขั้นพื้นฐานถือได้ว่าเป็นกิจกรรมที่จะต้องมาก่อนการวิจัยประยุกต์ ซึ่งก็เช่นกันที่จะต้องเป็นกิจกรรมที่เกิดขึ้นก่อนการพัฒนาสู่ขั้นการนำไปใช้งาน เมื่อเร็ว ๆ นี้ การตัดขาดกันอย่างชัดเจนดังกล่าวนี้มีน้อยลงกลายเป็นการผสมผสานระหว่างกันมากขึ้น โดยเฉพาะในกรณีของเทคโนโลยีชีวภาพและอิเล็กทรอนิกส์ซึ่งการค้นพบพื้นฐานอาจทำขนานกันไปได้กับงานที่มุ่งให้กลายเป็นผลิตภัณฑ์ และ ในภาคส่วนของการร่วมมือกันระหว่างรัฐและภาคเอกชนที่ช่วยกันค้นลึกละเอียดลงไปในบางสิ่งที่มีความสำคัญและน่าสนใจ
กระบวนการวิจัย > การวิจัยทางวิทยาศาสตร์

บทความหลัก: ระเบียบวิธีทางวิทยาศาสตร์
โดยทั่วไป เป็นที่เข้าใจกันว่าการวิจัยคือการกระทำตามกระบวนการที่มีโครงสร้างเฉพาะอันใดอันหนึ่ง แม้ว่ากระบวนการต่าง ๆ ดังกล่าวจะมีความผันแปรแตกต่างกันไปตามลักษณะของเนื้อหางานและตามนักวิจัยอยู่บ้างก็ตาม แต่ส่วนใหญ่ทั้งงานวิจัยขั้นพื้นฐานและการวิจัยประยุกต์จะมีขั้นตอนดังต่อไปนี้:
การวางเนื้อเรื่องและกำหนดชื่อเรื่อง
การตั้งสมมุติฐาน
การนิยามแนวคิด (Conceptual definition)
การนิยามวิธีการทำวิจัย (Operational definition)
การรวบรวมข้อมูล
การวิเคราะห์ข้อมูล
การทดสอบและการปรับสมมุติฐาน
การสรุปและการทำซ้ำ (iteration) ถ้าจำเป็น
ความเข้าใจผิดทั่ว ๆ ไปที่มักเกิดขึ้นได้แก่การคิดหรือการถือว่าได้พิสูจน์หรือได้ทดสอบสมมุติฐานไปแล้วด้วยกรรมวิธีนี้ แต่ที่จริงแล้ว โดยทั่วไปแล้วเราใช้สมมุติฐานตัวที่เราคาดว่าอาจจะใช้ได้เพื่อการสังเกตผลที่จะได้จากการทดลอง แต่ถ้าผลการทดลองออกมาไม่คงเส้นคงวาตามสมมุติฐานก็จะต้องล้มเลิกสมมุติฐานนั้นไป แต่อย่างไรก็ตาม ถ้าผลที่ออกมามีความคงเส้นคงวาตามสมมุติฐานจึงจะถือได้ว่าการทดลองนั้นสนับสนุนสมมุติฐาน การที่ใช้ภาษาอย่างระมัดระวังดังกล่าวนี้ก็เนื่องมาจากนักวิจัยทราบกันดีว่าสมมุติฐานทางเลือกหลาย ๆ สมมุติฐานที่อาจมีความคงเส้นคงวากับผลการสังเกตได้ ยังไม่อาจได้ถือว่าเป็นการพิสูจน์สมมติฐานได้แล้ว เป็นได้แต่เพียงการสนับสนุนการทดลองเชิงวิทยาศาสตร์ของในแต่ละครั้งที่มักชวนให้คิดว่าเป็นจริง ซึ่งก็ยังไม่อาจถือได้ว่าเป็นการพิสูจน์ได้แล้วเช่นกัน สมมุติฐานที่มีประโยชน์จะช่วยให้นักวิจัยสามารถรับรองผลการคาดการณ์ได้จากความแม่นยำของการสังเกตเฉพาะคราวของการทดลองนั้น ๆ ในขณะที่ความแม่นยำของการสังเกตดีขึ้นเรื่อย ๆ นี้ ตัวสมมุติฐานเดิมจึงไม่อยู่ในฐานะที่จะช่วยให้เกิดความแม่นยำได้อีกต่อไป ในกรณีเช่นนี้ สมมุติฐานใหม่ก็จะเกิดขึ้นมาท้าทายสมมุติฐานเดิมต่อไปอีก สมมุติฐานใหม่ที่ทำให้การคาดการณ์แม่นยำขึ้นนี้ก็จะกลายเป็นสมมุติฐานที่มาแทนที่
กระบวนการวิจัย > การวิจัยเชิงประวัติศาสตร์

กรรมวิธีวิจัยเชิงประวัติศาสตร์ประกอบด้วยเทคนิคและแนวทางที่นักประวัติศาสตร์ใช้แหล่งข้อมูลทางประวัติศาสตร์และหลักฐานอื่นมาใช้เพื่อวิจัย แล้วจึงจะเขียนประวัติศาสตร์ขึ้นมา มีแนวทางหลายแนวที่นักประวัติศาสตร์นำมาใช้ในการทำงานภายใต้หัวข้อ “คำวิจารณ์ภายนอก”, “คำวิจารณ์ภายใน”, และ “การสังเคราะห์” สิ่งเหล่านี้รวมถึง “คำวิจารณ์ขั้นสูง” (higher criticism) และ “การวิจารณ์ตัวบท” (textual criticism) ถึงแม้ว่าบางรายการมีความแปรผันต่างกันไปตามเนื้อเรื่องและตามตัวนักวิจัยก็ตาม แต่โดยทั่วไปแล้ว แนวคิดของการวิจัยเชิงประวัติศาสตร์เกือบทั้งหมดจะมีรูปแบบดังนี้:
การบ่งชี้วันเวลาดั้งเดิม
หลักฐานของสถานที่
การยอมรับและรับรองผู้แต่ง
การวิเคราะห์ข้อมูล
การบ่งชี้ถึงความซื่อสัตย์สุจริต (integrity)
แหล่งอ้างอิงที่เชื่อถือได้
ระเบียบวิธีวิจัย > เป้าหมายการวิจัย

เป้าหมายของการวิจัยได้แก่การสร้างความรู้ใหม่ซึ่งมี 3 รูปแบบ (ขอบเขตระหว่างรูปแบบยังคงมีความคลุมเครืออยู่ดังได้กล่าวมาแล้ว)
การวิจัยเชิงบุกเบิก (Exploratory research) เป็นการสร้างโครงร่างและบ่งชี้ปัญหาใหม่ ๆ
การวิจัยเชิงก่อ (Constructive research) เป็นการพัฒนาทางแก้ปัญหา
การวิจัยเชิงประจักษ์ (Empirical research) เป็นการทดสอบความเป็นไปได้ของทางแก้ปัญหาโดยการใช้หลักฐานเชิงประจักษ์
ระเบียบวิธีวิจัย > ประเภทของการวิจัย

การวิจัยอาจแบ่งออกได้ประเภทที่ชัดเจนได้ 2 ประเภทคือ
การวิจัยขั้นปฐมภูมิ
การวิจัยขั้นทุติยภูมิ
ระเบียบวิธีวิจัย > ระเบียบวิธีวิจัยที่มีการใช้

ระเบียบวิธีวิจัยที่ใช้โดยนักวิชาการทั่วไปรวมถึง:
การวิจัยเชิงปฏิบัติ
ชาติพันธุ์วรรณา
วิธีเดลฟาย
การวิเคราะห์เชิงสถิติ
การจำลอง หรือ ซีมิวเลชัน
แบบจำลอง
แบบจำลองคณิตศาสตร์
การสัมภาษณ์
แบบสอบถาม
การทำแผนที่ (Cartography)
กรณีศึกษา (Case study)
การจำแนกประเภท (Classification)
การวิเคราะห์ข้ออ้างอิง (Citation Analysis)
การถือชาติพันธุ์ของผู้บริโภค (Consumer ethnocentrism) และ CETSCALE
ตัวบทหรือการวิเคราะห์ตัวบท (Content or Textual Analysis)
ประสบการณ์ (Experience)
การรู้เอง (intuition)
การทดลอง (Experiment)
การสังเกตแบบมีส่วนร่วม (Participant observation)
ปรากฏการณ์วิทยา (Phenomenology)
วิธีวิทยาคิว (Q methodology)
การสำรวจเชิงสถิติ (Statistical survey)
การวิจัยโดยทั่วไปมักใช้รูปแบบการทำงานคล้ายรูปร่างของนาฬิกาทราย แบบจำลองนาฬิกาทรายเริ่มด้วยการวิจัยที่มีสเปกตรัมที่กว้างแล้วบีบให้แคบลง เน้นจุดที่ข้อมูลข่าวสารที่จำเป็นเพื่อการใช้โดยผ่านระเบียบวิธีการของโครงการวิจัย แล้วจึงขยายการวิจัยให้กว้างขึ้นใหม่ในรูปของการถกเถียงและผลที่ได้ออกมา
การตีพิมพ์

การตีพิมพ์ทางวิชาการ หมายถึงระบบที่ถือกันว่าเป็นความจำเป็นที่จะต้องให้นักวิชาการผู้มีความรู้เสมอกันทำการทบทวนผลงาน (peer review) ก่อนที่จะเผยแพร่แก่ผู้อ่านในวงกว้าง ผลงานทางวิชาการส่วนใหญ่ตีพิมพ์เป็นบทความในวารสารวิชาการ หรือในรูปของหนังสือ ในแวดวง “การตีพิมพ์ STM” ย่อมาจากการตีพิมพ์ทางวิทยาศาสตร์, เทคโนโลยี, และการแพทย์ (Science, Technology, and Medicine)
ในสาขาวิชาที่มั่นคงแล้วส่วนใหญ่จะมีวารสารวิชาการและแหล่งตีพิมพ์เป็นของตนเอง แต่ก็มีวารสารวิชาการหลายเล่มที่เป็นสหสาขาวิชาที่ตีพิมพ์บทความวิชาการหลายสาขาหลักและสาขารองในเล่มเดียวกัน ประเภทของวิชาการที่ได้รับการยอมรับให้ตีพิมพ์ทั้งที่เป็นงานวิจัยหรือที่เป็นความรู้เพื่อเผยแพร่ก็ยังมีความผันแปรหลากหลายระหว่างสาขาด้วยเช่นกัน
การตีพิมพ์งานทางวิชาการในขณะนี้ส่วนมากกำลังอยู่ในระยะของช่วงรอยต่อการเปลี่ยนแปลงซึ่งเริ่มมาจากการตีพิมพ์ในรูปอีเล็กทรอนิกส์ แบบจำลองทางธุรกิจการตีพิมพ์มีความแตกต่างกันไปตามลักษณะรูปแบบทางอีเล็กทรอนิกส์ นับตั้งแต่ประมาณช่วงปี พ.ศ. 2535- พ.ศ. 2539 ที่เริ่มมีการจดทะเบียนลิขสิทธิ์ของทรัพยากรข้อมูลข่าวสารอีเล็กทรอนิกส์ โดยเฉพาะวารสารวิชาการซึ่งกลายเป็นเรื่องปกติไปแล้ว ปัจจุบันมีแนวโน้มหลักเกิดขึ้นใหม่โดยเฉพาะวารสารวิชาการที่มีชือเสียงหลายเล่มที่พัฒนาเป็น ระบบเปิด (open access) ระบบดังกล่าวนี้เปิดมี 2 รูปแบบได้แก่: การตีพิมพ์ระบบเปิดที่บทความบางส่วนหรือเกือบทั้งหมดยอมให้ผู่อ่านเข้าสืบค้นได้นับตั้งแต่วันตีพิมพ์ กับ ระบบเข้ากรุอัตโนมัติ (self-archiving) ที่ยอมให้ผู้เขียนบทความสำเนาบทความของตนเองนำขึ้นเผยแพร่โดยไม่คิดมูลค่าทางเว็บไซต์
ทุนวิจัย

เงินทุนที่ใช้ในการทำวิจัยเกือบส่วนใหญ่ได้มาจากแหล่งสำคัญ 2 แหล่งได้แก่ รัฐบาล (ส่วนใหญ่ผ่านมหาวิทยาลัย หน่วยงานวิจัย และในบางกรณีผ่านทางกองทัพ) และองค์การธุรกิจ (ผ่านหน่วยงานวิจัยและพัฒนาของบริษัท) มีนักวิจัยระดับอาวุโสหลายคนที่ใช้เวลาของการวิจัยไม่น้อยไปในการเขียนข้อเสนอขอรับทุนวิจัย เงินทุนวิจัยเหล่านี้ไม่เพียงเป็นการช่วยสนับสนุนด้านค่าใช้จ่ายในงานวิจัยเท่านั้น แต่ยังถือเป็นเกียรติภูมิของผู้วิจัยอีกด้วยหากได้รับเงินทุนมาจากแหล่งทุนที่มีชื่อเสียง ตำแหน่งทางวิชาการบางตำแหน่งของสถาบันบางแห่งถือเป็นเงื่อนไขด้วยว่าจะต้องเป็นผู้เคยได้รับทุนวิจัยจากแหล่งทุนบางแห่ง เช่น สถาบันสุขภาพแห่งชาติในสหรัฐอเมริกา เงินทุนวิจัยรัชดาภิเศกสมโภช หรือทุนวิจัยของสำนักงานกองทุนสนับสนุนการวิจัย สถาบันวิจัยระบบสาธารณสุข สำนักงานพัฒนาการวิจัยการเกษตร                              (องค์การมหาชน)  และสภาวิจัยแห่งชาติของประเทศไทยเป็นต้น
ศัพทมูลวิทยา

คำว่า “research” มาจากภาษาฝรั่งเศส recherche, ที่มาจากคำ rechercher, หมายถึงการค้นหาอย่างใกล้ชิด ซึ่งคำว่า "chercher" หมายถึง "ค้นหา"; ซึ่งมีความหมายทั่วไปว่า 'สำรวจอย่างถี่ถ้วน'
พจนานุกรมฉบับราชบัณฑิตยสถานให้ความหมายของคำ “วิจัย” อย่างสั้น ๆ ว่าหมายถึงการค้นคว้าเพื่อหาข้อมูลอย่างถี่ถ้วนตามหลักวิชา
ดูเพิ่ม

รายชื่อสาขาการศึกษาระดับปริญญาเอก (สหรัฐอเมริกา)
นวัตกรรม
การชุมนุมทางวิชาการ
การวิจัยดำเนินงาน
งานวิจัยที่มีความเริ่มแรก
Advertising Research
Creativity techniques
Demonstrative evidence
Due Diligence
Empirical research
European Charter for Researchers
Internet research
Lab notebook
Marketing research
Open research
Participatory action research
Psychological research methods
Research and development
Social research
Empirical evidence
Conceptual framework
แหล่งข้อมูลอื่น

เกร็ดการทำวิจัย
ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม

การแข่งขัน ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม จะจัดขึ้นตั้งแต่เดือนสิงหาคม พ.ศ. 2567 ถึง กุมภาพันธ์ พ.ศ. 2568.
ทั้งหมด 12 ทีมจะเข้าแข่งขันในรอบแบ่งกลุ่มที่จะตัดสินหา 4 ที่ใน รอบแพ้คัดออก ของ ฟุตบอลชิงแชมป์สโมสรอาเซียน ฤดูกาล 2567–68.
การจับสลาก

ที่การจับสลากเมื่อวันที่ 9 พฤษภาคม พ.ศ. 2567 ใน โฮจีมินห์ซิตี, ประเทศเวียดนาม, สิบสองทีมจะถูกจับสลากอยู่ในสองกลุ่มที่มีหกทีม. ทีมที่มาจากสมาคมเดียวกันจะไม่สามารถจัดอยู่ในกลุ่มเดียวกันได้. รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.
ตามกฎหมายของรัฐตรังกานู, ห้ามอนุญาตจัดงานในคืนวันพฤหัสบดี. ส่งผลให้, เตเร็งกานู เอฟซี และ กัวลาลัมเปอร์ซิตี เอฟซี ได้รับการจัดสรรไว้ล่วงหน้าในตำแหน่ง เอ2 และ บี2 ตามลำดับ, จึงไม่มีการแข่งขันใดๆ เกิดขึ้นใน เตเร็งกานู ในคืนวันพฤหัสบดี.
| โถ 1 | โถ 2 | โถ 3 |
| --- | --- | --- |
|  บุรีรัมย์ ยูไนเต็ด (B) |  พีเอสเอ็ม (A) |  ไลออนซิตีเซเลอส์ (B) |
|  บีจี ปทุม ยูไนเต็ด (A) |  บอร์เนียว (B) |  คายา–อีโลอีโล (B) |
|  กัวลาลัมเปอร์ซิตี (B) |  คอง อัญ ฮานอย (B) |  เปรอาห์ คัน รีช สวาย เรียง† (A) |
|  เตเร็งกานู (A) |  ดงอ๊า ทัญฮว้า (A) |  ชาน ยูไนเต็ด† (A) |
† ทีมผู้ที่มีสถานะไม่เป็นที่รู้จัก ณ เวลาของการจับสลาก.
รูปแบบ

รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.
ตารางการแข่งขัน

ตารางการแข่งขันของรอบแบ่งกลุ่มเป็นไปดังนี้.
| รอบ | วันที่ |
| --- | --- |
นัดที่ 1: 21–22 สิงหาคม 2567
นัดที่ 2: 25–26 กันยายน 2567
นัดที่ 3: 8–9 มกราคม 2568
นัดที่ 4: 22–23 มกราคม 2568
นัดที่ 5: 5–6 กุมภาพันธ์ 2568
ดูเพิ่ม

ฟุตบอลชิงแชมป์สโมสรเอเชียใต้ ฤดูกาล 2024
แหล่งข้อมูลอื่น

เว็บไซต์อย่างเป็นทางการ
วัดกลางดาวคนอง

ระวังสับสนกับ วัดดาวคนอง
| วัดกลางดาวคนอง |
| --- | --- |
วัดกลางดาวคนอง

ที่ตั้ง: เลขที่ 219 ซอยเจริญนคร 65 ถนนเจริญนคร แขวงดาวคะนอง เขตธนบุรี กรุงเทพมหานคร 10600
ประเภท: วัดราษฎร์
นิกาย: ธรรมยุตินิกาย
 สถานีย่อยพระพุทธศาสนา
วัดกลางดาวคนอง เป็นวัดราษฎร์ สังกัดคณะสงฆ์ฝ่ายธรรมยุตินิกาย ตั้งอยู่ในแขวงดาวคะนอง เขตธนบุรี กรุงเทพมหานคร ตั้งอยู่บนเนื้อที่ 5 ไร่ 1 งาน 49 ตารางวา อยู่ติดแม่น้ำเจ้าพระยา พื้นที่ตั้งวัดทางทิศใต้ ติดต่อกับคลองบ้านกลาง ซึ่งเป็นที่ตั้งของหมู่บ้านชาวมอญในอดีต
วัดกลางดาวคนองสร้างขึ้นราวปี พ.ศ. 2420 ในสมัยรัชกาลที่ 5 โดยสันนิษฐานจากเหรียญเงินและเหรียญทองที่ใช้ในสมัยนั้น ที่พบที่อุโบสถ วิหารและเจดีย์ เดิมชื่อว่า วัดกลาง เพราะทางทิศใต้ของวัดติดต่อกับคลองบ้านกลาง ได้เพิ่มคำว่าดาวคนองต่อท้ายไปชื่อที่ตั้งสถานที่ ราว พ.ศ. 2493–2512 ในช่วงว่างเจ้าอาวาส มีเพียงผู้รักษาการณ์แทนเจ้าอาวาส จน พ.ศ. 2513 ได้มีการแต่งตั้งเจ้าอาวาสประจำวัดขึ้น
วัดกลางดาวคนอง ได้รับพระราชทานวิสุงคามสีมาประมาณ พ.ศ. 2425 เขตวิสุงคามสีมากว้าง 8 เมตร ยาว 12 เมตร เจ้าอาวาสองค์ปัจจุบันคือ พระครูกิตติธรรมานันท์ มีวิหาร
หลวงพ่อทรงงาม มีหลวงพ่อทรงงามเป็นพระพุทธรูปสมัยรัตนโกสินทร์ตอนต้น
ชุดสำรองและชุดเยาวชนของสโมสรฟุตบอลแมนเชสเตอร์ยูไนเต็ด

สโมสรฟุตบอลแมนเชสเตอร์ยูไนเต็ด รุ่นอายุไม่เกิน 21 ปี (อังกฤษ: Manchester United Football Club Under-21s) เป็นทีมชุดใหญ่ของทีมเยาวชนของแมนเชสเตอร์ยูไนเต็ดและอดีตทีมสำรองของสโมสร พวกเขาเล่นในพรีเมียร์ลีก 2 ซึ่งเป็นระดับสูงสุดของโปรเฟสชันแนลดีเวลอปเมนท์ลีก ผู้จัดการทีมคนปัจจุบันคือทราวิส บินเนียน ซึ่งรับช่วงต่อจากมาร์ค เดมป์ซีย์ ในปี 2023
รุ่นอายุไม่เกิน 21 ปี > ผู้เล่นชุดปัจจุบัน

ณ วันที่ 4 กุมภาพันธ์ ค.ศ. 20254

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รุ่นอายุไม่เกิน 21 ปี > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ